Vinjeboka

Vinjeboka (Ms.8° 1059) er den eldste bevarte trolldomsboken i Norge. I Norge finnes det omkring 100 svartebøker fra perioden 1650-1850, men papiret i Vinjeboka er fra 1480, og teksten fra 1520 eller tidligere. Den ble funnet under gulvplankene i Vinje stavkirke i 1796. Vinjeboka er enestående også ved at den dokumenterer religiøsitet og mentalitet fra før reformasjonen i Norge. Innholdet, blant annet urtemedisinske oppskrifter og legeråd, er også ukjent fra andre kilder. Den er nominert til Norges dokumentarv.

Folketroen var opptatt av prester som «kunne mer enn sitt fadervår» og hadde svartebøker; men prester stod i gammel tid overfor langt flere oppgaver enn prester i dag, og trengte kunnskap om medisin og legekunst i sitt virke. Den er skrevet av en velskolert person som hadde lært latin og forstod teologiske og liturgiske referanser. Vinjeboka inneholder også 11 hymner til jomfru Maria.<ref>«Forholdet til virkeligheten», 11. desember 2013, Norsk folkeminnesamling, hentet fra Wayback Machine</ref> 

Boka er i original 4,8 x 7,0 cm og var uten fuktskader da den ble funnet. Alle bladene er godt bevart, og skriften fullt leselig. Historiker Oskar Garstein mener den gode tilstanden tyder på at den først ble gjemt under gulvplankene nærmere 1796. Den bevarte Vinjeboka'' har 106 sider, men Garstein antar at to blad (fire sider) er revet ut av originalen. Fire av papirprodusentens vannmerker er synlige og ved hjelp av disse kan produsenten spores til Frankrike eller Luxembourg i årene 1477-1486. Det er minst 12 ulike håndskriftformer i boka, både eldre og yngre gotisk. Språkformen varierer også og er i hovedsak en senmiddelaldernorsk - dansk form med stort innslag av norske ord og former - og rent dansk. Typisk telemarkmålføre finnes ikke i boka. Innholdet er helt preget av katolsk tro uten spor av de nye ideer som kom fra Luther i 1517. Garstein antar at den opprinnelige eier var Hans Larensson, sogneprest i Seljord i 1480 og Vinje fra 1492. Den har siden  oppbevart ved Oslo katedralskoles bibliotek.

 Referanser 

 Eksterne lenker 
 Stefka G. Eriksen: Nasjonens hukommelse , hos Forskning.no
 Vinjeboka, faksimileutgave hos Nasjonalbiblioteket

Kategori:Kulturminner i Vinje